Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 70/08/6601	Banská Bystrica, 23.7.2012
EEČ : 2-45-150-2012

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
03.05.2006 po vzájomnej dohode s XXXXX tomuto vystavil potvrdenie o príjme, v ktorom uviedol, že je zamestnávateľom XXXXX, následne XXXXX v predajni XXXXX na Zvolenskej ceste č. 8/B v Banskej Bystrici podpísal zmluvu o úvere na kúpu televízora zn. Thompson, typ 27LB030B5, po telefonickom kontakte so spol. XXXXX XXXXX potvrdil, že XXXXX je u neho zamestnaný, napriek tomu, že mal vedomosť o tom, že XXXXX pre neho nepracuje ani nikdy nepracoval, čím uviedol spol. XXXXX XXXXX, a. s., Piešťany do omylu vo otázke splnenia podmienok na poskytnutie úveru, v dôsledku čoho uzatvorila spol. XXXXX XXXXX, a. s., s XXXXX úverovú zmluvu č. XXXXX, na základe ktorej bol XXXXX poskytnutý úver vo výške  29.999,-Sk (995,78 €), ktorý sa menovaný zaviazal splatiť v 10 mesačných splátkach po 2.999,- Sk (99,55 €), avšak doposiaľ neuhradil ani jednu splátku, čím vznikla pre spol. XXXXX XXXXX,  škoda vo výške 995, 78  € (29.999,-Sk),

lebo je trestné stíhanie neprípustné podľa § 9 odsek 1 písmeno d
Odôvodnenie:

Vyšetrovateľ OR PZ,  odbor kriminálnej polície XXXXX uznesením XXXXX z 28.12.2010 podľa § 206 ods. 1 Tr. por. vzniesol obvinenie XXXXX, nar. XXXXX, pre prečin úverového podvodu podľa § 222 ods. 1 Tr. zák. spolupáchateľstvom podľa § 20 Tr. zák. na tom skutkovom základe, ako je uvedené vo výrokovej časti tohto uznesenia.

Trestné stíhanie bolo  podľa § 228 ods. 2 písm. a) Tr. por. prerušené, v trestnom stíhaní vyšetrovateľ PZ pokračoval uznesením podľa § 228 ods. 5 Tr. por. dňa 05.03.2012.
			
V priebehu vyšetrovania bolo zistené, že XXXXX zomrel 10.01.2012 v Banskej Bystrici. Uvedená skutočnosť je zrejmá z úmrtného listu, ktorý je súčasťou vyšetrovacieho spisu na č.l. 165.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9. 

Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom na vyššie uvedené, keďže obvinený zomrel, muselo byť trestné stíhanie zastavené v zmysle § 215 ods. 1 písm. d) Tr. por. pre jeho neprípustnosť.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia cestou tunajšej okresnej prokuratúry. O sťažnosti rozhodne prokurátor Krajskej prokuratúry XXXXX. Sťažnosť má odkladný účinok.   

JUDr. Veronika Polóniová
prokurátorka